section_heading: Povijest
paragraph_text: Početkom 2004., Rover 75 je redizajnom dobio manje retro izgled. Izmijenjeni su branici sprijeda i straga, ogledala, svjetla i rešetke, redizajn je blago pretrpila i unutrašnjost dodavajući joj modernije detalje. Rover je najavio novi V8 model na salonu automobila u Ženevi u istoj godini, sa stražnjim pogonom razvijenim od strane MG Rover i Fordovim V8 motorom koji je već bio poznat u novom Mustangu. Ovaj se automobil također pohvalio novom prednjom maskom koja se proteže od poklopca motora do donjeg ruba branika - stil koji se nekoliko mjeseci kasnije također pojavio i na Audiju A8.Prestavljen je i koncept s dužim međuosovinskim razmakom.Verzija limuzine pod nazivom Rover 75 Vanden Plas, oko 20 cm duža od normalne 75-ice i isto toliko dužim stražnim vratima te također s novom prednjom maskom kao kod V8 modela. Ubrzo nakon toga maska od V8 modala je postala dostupna za ostale modele 75-ice kao opcija.